Brussell, 14 ta' Diċembru, 2007. Il-Kummissjoni Ewropea u JT International (Japan Tobacco) jiffirmaw Ftehim ta' 15-il sena biex jiġġieldu l-kuntrabandu u l-iffalsifikar tas-sigaretti Il-Kummissjoni Ewropea, flimkien ma' 26 Stat Membru parteċipanti ta' l- Unjoni Ewropea1, u JT International (JTI), illum ħabbru ftehim multi-annwali li jinkludi sistema effiċjenti għall-ġlieda kontra l-kuntrabandu u l-iffalsifikar tas- sigaretti fil-futur. Permezz tal-Ftehim, JTI ser taħdem mal-Kummissjoni Ewropea, l-uffiċċju tagħha ta' kontra l-frodi OLAF, u l-awtoritajiet ta' l-infurzar tal-liġi ta' l-Istati Membri biex tgħin fil-ġlieda kontra l-kuntrabandu, inkluż il- problema ta' l-iffalsifikar tas-sigaretti. Il-Ftehim jinkludi ħlasijiet sostanzjali minn Japan Tobacco International, li jammontaw għal USD 400 miljun fuq ħmistax-il sena. "Jien nilqa' l-konklużjoni tan-negozjati ta' dan il-ftehim importanti. Dan huwa ta' vantaġġ għall-UE għaliex jipproteġi l-interessi finanzjarji tagħha", qal il-President tal-Kummissjoni José Manuel Barroso. "Dan il-Ftehim jirrappreżenta pass importanti ieħor 'il quddiem fil-ġlieda il-Viċi kontinwa kontra President Siim Kallas, responsabbli għall-ġlieda kontra l-frodi. "Il-prodotti tal- kuntrabandu u ffalisfikati jqarrqu b'kulħadd: il-gvernijiet, bil-konsumaturi u bil-kummerċ leġittimu. Dan il-ftehim ġdid ser ikabbar aktar il-kapaċità tal- Kummissjoni Ewropea u ta' l-Istati Membri biex jiġġieldu l-kummerċ illegali tas-sigaretti, li kull sena jirriżulta f'telf sostanzjali ta' taxxi u dħul doganali. Huwa jibgħat sinjal qawwi lid-dinja li l-ftehimiet bejn l-awtoritajiet u l- industrija biex jġibu benefiċċji sostanzjali," huwa żied jgħid. l-iffalsifikar tas-sigaretti," qal l-kummerċ jaħdmu u jiġġieldu Il-ġlieda kontra l-iffalsifikar Il-Kummissjoni u l-Istati Membri ta' l-UE jsemmu bosta raġunijiet għalxiex huma jikkunsidraw li sforzi wesgħin kontra l-iffalsifikar u l-kuntrabandu jinħtieġu prijorità sinifikanti. Fost raġunijiet oħra, il-Kummissjoni Ewropea u l-Istati Membri qed jitilfu mis-sigaretti foloz mijiet ta' miljuni ta' Euro f'taxxi mhux imħallsa. Barra minn hekk, l- iffalsifikar u forom oħra ta' kuntrabandu joħolqu katina tal-provvista parallela illegali li tinvadi u tikkomprometti l-kanali ta' distribuzzjoni leġittimi u tikkompeti b'mod inġust mal-prodotti ġenwini mqassma permezz ta' kanali leġittimi. 1 Dawn l-Istati Membri huma membri parteċipanti taħt dan il-ftehim: l-Awstrija, il-Belġju, il- Bulgarija, ir-Repubblika Ċeka, Ċipru, id-Danimarka, l-Estonja, il-Finlandja, Franza, il- Ġermanja, il-Greċja, l-Ungerija, l-Irlanda, l-Italja, il-Latvja, il-Litwanja, il-Lussemburgu, Malta, l-Olanda, il-Polonja, il-Portugall, ir-Rumanija, is-Slovakkja, is-Slovenja, l-Iżvezja u Spanja. Għalkemm f'dawn l-aħħar snin, l-inċidenza tas-sigaretti JTI bil-kuntrabandu naqset ħafna, fl-istess perjodu, is-sigaretti foloz saru theddida dejjem tikber għall-Komunità Ewropea u l-Istati Membri. Għalhekk, il-Kummissjoni ħabbret li ser tibni fuq l-isforzi eżistenti biex tiġġieled il-kummerċ illegali tas-sigaretti billi: - tinvestiga b'mod dinamiku l-falsifikazzjoni tas-sigaretti f'kooperazzjoni mill-qrib ma' l-Istati Membri u l- uffiċjali ta' l-infurzar tal-liġi f'reġjuni kritiċi madwar id-dinja; - timmira u twaqqaf il- produzzjoni tas-sigaretti ffalsifikati bil-għan li s-sigaretti foloz ma jiddaħħlux fil- Komunità Ewropea; u – tirreġistra u tissekwestra s-sigaretti foloz fil-Komunità Ewropea biex jiġi identifikat is-sors tal-prodott u informazzjoni rilevanti oħra. Il-ġlieda kontra l-kuntrabandu u l-ħasil tal-flus: Għaraf il-klijenti tiegħek, il-kontroll u l-intraċċar Il-Ftehim jibni fuq l-isforzi tal-partijiet kollha u jintroduċi proċeduri innovattivi biex jiġġieldu d-devjazzjoni tal-prodotti ta' JTI f'kanali ta' kuntrabandu fl-Ewropa u madwar id-dinja. Dan il-Ftehim jirrifletti r-realtà li s-suċċess biex jingħeleb il-kuntrabandu u l- iffalsifikar tal-kummerċ tas-sigaretti jista' jiġi megħjun ħafna permezz ta' ftehim konġunt fejn produtturi ewlenin bħal JTI u l-awtoritajiet Ewropej ta' l-infurzar tal-liġi jgħaqqdu r-riżorsi tagħhom u jżidu l-koordinazzjoni tagħhom fil-ġlieda kontra l- kuntrabandu u l-iffalsifikar. Il-Ftehim fih dispożizzjonijiet sodi, approvati mill-partijiet kollha, li jipprovdihom b'mekkaniżmu għall-prevenzjoni fuq terminu twil ta' kwalunkwe kuntrabandu fuq skala kbira fis-suq Ewropew ta' sigaretti ġenwini JTI. Il-Ftehim jirrikjedi li JTI tibni fuq il-proċess ta' eżami eżistenti tagħha għall-għażla u l-monitoraġġ tal-konsumaturi, biex iżżid il-kapaċitajiet tagħha li ssegwi u tikkontrolla ċertu ppakkettjar, u biex tipprovdi appoġġ wiesa' lill-awtoritajiet Ewropej ta' l-infurzar tal-liġi fil-ġlieda tagħhom kontra l-kummerċ illegali tas-sigaretti. Taħt il-Ftehim, JTI taqbel li tkompli tillimita l- bejgħ tagħha għal volumi proporzjonati mad-domanda tas-suq leġittimu. Il-Ftehim jinkorpora wkoll il-programmi ta' konformità eżistenti ta' JTI u jagħmel minnhom qafas kuntrattwali komprensiv. Il-Komunità Ewropea minn dejjem kienet ikkonfrontata bil-problema ta' l-introduzzjoni ta' sigaretti bil-kuntrabandu. Għalhekk, il-Komunità Ewropea ħadet azzjoni dinamika biex tindirizza l-kuntrabandu tas-sigaretti. L-isforzi ta' l-infurzar tal-liġi Ewropea, f'dawn l-aħħar snin wasslu għal tnaqqis fl-ammont ta' sigaretti li jidħlu fl-UE bil- kuntrabandu. Il-Kummissjoni Ewropea ssib li ftehimiet kostruttivi u li jħarsu 'l quddiem, bħal dan il-Ftehim ma' JTI, huma strumenti utli biex ikunu indirizzati dawn il-kwistjonijiet. L-inizjattiva tinkludi proċeduri estensivi ta' rintraċċar tal-prodotti li ser jiffaċilitaw l- infurzar tal-liġi billi jkun iddeterminat il-mument meta kull prodott ġenwin ikun dirottat mill-kanali tal-bejgħ awtorizzati. B'konformità mal-Ftehim, JTI ser timmarka fuq ċerti pakketti l-informazzjoni li tindika s-suq tal-bejgħ bl-imnut previst, ser timmarka "kaxxi ewlenin"2 ta' sigaretti b'tikketti bil-barcode li jistgħu jinqraw mill-magna, u ser timplimenta proċeduri oħrajn utli għall-kontroll u l-insegwiment tal-prodotti tagħha. Dawn l-obbligi, li jikkonkretizzaw l-inizjattiva kbira konġunta ta' kontroll u rintraċċar, huma konformi mad-dispożizzjonijiet tal-ġlieda kontra l-kuntrabandu tal-Konvenzjoni ta' Qafas tal-WHO dwar il-Kontroll tat-Tabakk u ser ikunu ta' sostenn għall-isforzi ta' l-UE biex tippromwovi Protokoll b'saħħtu għal dik il-Konvenzjoni dwar in-Negozju Illegali fil-prodotti tat-Tabakk. 2 "Kaxxa ewlenija" tfisser pakkett ta' madwar 10,000 sigarrett. Obbligi taħt il-Ftehim Il-Komunità Ewropea u l-Istati Membri parteċipanti ser jirċievu ħlasijiet sostanzjali fuq numru ta' snin. L-ammont tal-ħlasijiet ta' JTI taħt dan il-Ftehim jammonta għal USD 400 miljun fuq 15-il sena lill-KE u lill-Istati Membri parteċipanti. Il-Ftehim jinkludi wkoll garanzija minn JTI li tagħmel ħlasijiet fil-każ ta' sekwesti fil- futur tal-prodotti ġenwini tagħha fil-Komunità Ewropea li jkunu jaqbżu l-kwantitajiet iddefiniti hawn fuq. Hija tagħmel dawn il-ħlasijiet indipendentement minn kwalunkwe żbalji jew imġieba ħażina min-naħa ta' JTI. Dawn il-ħlasijiet ikunu disponibbli għall- Istati Membri parteċipanti kollha. Il-Ftehim jeskludi kwalunkwe kawżi futuri kontra JTI għal talbiet ċivili li jqumu mill- imġieba fil-passat relatata mal-manifattura, il-bejgħ, id-distribuzzjoni jew il-ħażna tas- sigaretti. Fit-18 ta' April 2007, JTI akkwistat lil Gallaher group. Għalhekk, il-partijiet qablu fuq qafas u skeda li permezz tagħhom JTI ser tħejji lill-eks-entitajiet ta' Gallaher għall-istandards tal-Ftehim, bil-għan li tqiegħdhom għal kollox fl-ambitu tal- Ftehim. Ftehimiet oħra futuri Il-Kummissjoni hija dejjem lesta li jkollha diskussjonijiet ma' manifatturi li jinsabu lesti li jimpenjaw ir-riżorsi neċessarju biex itejbu l-modi kif jiġġieldu l-kummerċ illegali tal- prodotti tagħhom u l-attivitajiet kriminali relatati, bħall-ħasil tal-flus. Il-proċeduri għandhom ukoll responsabbiltà li jiġġieldu l-kummerċ illegali tal-prodotti tagħhom, f'kooperazzjoni sħiħa ma' l-awtoritajiet governattivi rilevanti. Għalhekk dan il-Ftehim għandu jservi bħala mudell ieħor għal dawk il-kumpaniji tas-sigaretti li għadhom ma assumewx tali responsabbiltajiet. L-Isfond Fin-negozjati ma' JTI, il-Kummissjoni rrappreżentat il-Komunità Ewropea u l-Istati Membri. Is-Servizz Legali u l-OLAF mexxew in-negozjati għall-Kummissjoni. Fid-9 ta' Lulju, il-KE u għaxar Stati Membri ffirmaw ftehim ta' kontra l-kuntrabandu u kontra l- iffalsifikar ma' Philip Morris International (IP/04/882). Il-ftehim u l-annessi tiegħu huma disponibbli fuq: http://ec.europa.eu/anti_fraud/budget/cig_smug/2007_en.html
Extracted from Il-Kummissjoni_Ewropea_u_JT_International__Japan_Tobacco__jiffirmaw_Ftehim_ta__15-il_sena_biex_ji__ieldu_l-kuntrabandu_u_l-iffalsifikar_tas-sigaretti.pdf